open-index/open-wikipedia-markdown huggingface dataset:
10 Days

**10 Days** er en serie av brettspill med reisetema. Målet med spillet er å være den første som lager en 10 dagers reiserute. Spillerne samler på kort med forskjellige land og kjøretøy og skal lage en sammenhengende rute. Serien er skapt av Alan R. Moon og Aaron Weissblum og utgitt av Out of the box. Totalt finnes det fem spill i serien: USA, Africa, Europe, Asia og Americanas (kommer i løpet av 2010).

## Spillmekanikk
For å vinne må man lage en reiserute på 10 dager som henger sammen. Det finnes flere ulike måter å reise mellom land på, noe varierende fra spill til spill:
*Til fots, gå fra et land til et naboland
*Med bil, kjøre fra et land, gjennom et land som det grenser til, og videre til et land som grenser til landet du kjørte gjennom.
*Med fly, fra et land i en farve til et annet land i samme farve, flyet må også ha samme farve som de to landene.
*Med båt, kryss et hav fra et land til et annet som begge har kyst til dette havet.
*Med tog, fra et land langs jernbanelinjen til et annet.

Hver spiller får utdelt to kortholdere med plass til ti kort, ett for hver dag. Spillerne starter spillet med å trekke kort etter tur og plassere dem i holderne. Kort som er plassert i holderne kan ikke flyttes. Når holderne er fylt starter man å bytte ut kort ved å trekke enten fra bunken eller fra en av tre kastebunker og hive ut det gamle kortet.

## De ulike utgivelsene

### 10 Days in the USA
Som det første i serien ble «10 Days in the USA» utgitt i 2003. Her finner du et kort for hver stat (totalt 50), 6 bilkort og 10 fly.

### 10 Days in Africa
Samme år kom også «10 days in Africa». Også her bruker man føtter, fly og bil. På grunn av Afrikas geografi er det noen land som det finnes to kort av: Mali, Niger, Chad(Tsjad), Sudan og D.R Congo. Totalt er 40 land med, noe som betyr at enkelte mindre land er valgt bort.

### 10 Days in Europa
Det siste spillet som kom i 2003 var «10 days in Europa». Her ble båter introdusert for første gang, slik at man kunne reise over Middelhavet eller Atlanterhavet. Til gjengjeld finnes det ikke biler i denne utgaven. 48 europeiske land er med, men småstater som Licthenstein, San Marino og Monaco mangler.

### 10 Days in Asia
Spill nummer fire i serien kom først i 2007, og introduserte for første gang toglinjer. Totalt er 50 land med, og Indonesia, China, Russia, India, Saudi-Arabia og Iran har alle to kort med slik at det totalt er 56 landkort.

### 10 Days in Americanas
Dette siste spillet i serien kommer i løpet av 2010. Fra bilder kan man se at cruiseskip vil bli introdusert.

## Priser og utmerkelser
*I 2003 fikk de to første utgavene Mensa Select, som et av de beste brettspillene det året i Mensas kåring
*10 Days in Africa ble best i test i Stavanger Aftenblads brettspill julen 2008. Var eneste spill som fikk terningkast 6.

## Referanser
Tvangsfôring

**Tvangsforing** av mennesker eller dyr kan utføres bl.a. ved å føre et rør via nese til magesekk, hos den som skal tvinges til å motta ernæring. 

## Hos mennesker
Tvangsernæring kan innebære at en sonde føres gjennom nese, svelg, og spiserør, til magesekken, såkalt sondeernæring.

Tvangsernæring kan også føres inn i blodårer (såkalt intravenøs ernæring) i form av væsker som inneholder elektrolytter og glukose. Dette gjøres med ei nål som er koblet til plastrør/-slange.
## Europa
Holger Meins ble tvangsforet av Vest-Tysklands myndigheter, i 1974.
## Leger
World Medical Association vedtok i 1975 i Tokyoerklæringen at leger ikke skal foreta tvangsmating ved sultestreik under noen omstendigheter:

:*«Når en fange nekter å ta til seg næring og legen anser ham eller henne for å være i stand til å gjøre en ubundet og rasjonell bedømning omkring konsekvensene av slik frivillig avvisning av næring, skal han eller hun ikke mates kunstig. Avgjørelsen omkring fangens kapasitet til å gjøre en slik bedømning skal bekreftes av minst en annen, uavhengig lege. Konsekvensene av å nekte å ta til seg næring skal forklares for fangen av legen.»*

WMA har ingen formell myndighet til å håndheve dette vedtaket, og det følges derfor ikke av alle leger.

## Se også
*Sultestreiken i Oslo og Stockholm i 1981
Stor kulehaleflue

**Stor kulehaleflue** (*Sphaerophoria scripta*) er en middelstor flue som tilhører familien blomsterfluene.  Den er blant de vanligste blomsterflueartene i Norge om sommeren. Den finnes over hele landet unntatt på høyfjellet.

## Utseende
En middelsstor (8-10 mm), gul og svart blomsterflue. Kroppsbygningen er lang og smal, hannen er lett å kjenne på at bakkroppsspissen når et godt stykke bakenfor vingene. Fasettøynene er nakne, antennene korte og gule. Ansiktet er gult. Thorax er litt matt, grønnlig bestøvet, med brede, gule sidestriper. Scutellum er gult. Bakkroppen er lang og sylindrisk med fire brede, gule tverrbånd. Hannens ytre kjønnsorganer fanner en stor, avrundet, for det meste gul kapsel. Beina er gule og forholdsvis korte, vingene glassklare.

## Levevis
Larvene lever av bladlus. De voksne fluene kan finnes fra april til november og besøker mange slags blomster, arten overvintrer som larve. Trass sine forholdsvis små vinger er det en vandrende art som kan foreta lange trekk.

## Utbredelse
Denne vidt utbredte arten finnes over mesteparten av den palearktiske sone. Den finnes også i Sørøst-Asia og på Grønland, men ikke andre steder i Nord-Amerika. I Norge er den svært vanlig i Sør-Norge, den finnes også i resten av landet, men er kanskje ikke like vanlig i nord.

## Systematisk inndeling

* **[[Fluer]]** (Brachycera)  
** **[[Muscomorpha]]** 
*** **[[høyerestående fluer]]** [Cyclorrhapha)
**** **[[Aschiza]]**
***** **[[blomsterfluer]]** (Syrphidae)
****** underfamilie Syrphinae
******* gruppe Syrphini
******** slekten kulehalefluer, *[[Sphaerophoria]]* Lepeletier & Audinet-Serville, 1828 
********* stor kulehaleflue, *Sphaerophoria scripta* (Linnaeus, 1758)

## Litteratur
* Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. *Tvåvingar: Blomflugor. Diptera: Syrphidae: Syrphinae.*  Nationalnyckeln till Sveriges flora och fauna. ArtDatabanken, SLU, Uppsala. CF. 408 sider. ISBN 978-91-88506-66-5

## Eksterne lenker
*
Benedicte Hambro

**Hanne Benedicte Hambro** (født 29. januar 1956), er forfatter, forteller og lærer. Hambro har gitt ut flere bøker sammen med Hilde Eskild (bl.a. *Livet er som et banantre*, *Den aller første natten*, *Snikk, snakk, snute – en praktisk bok om muntlig fortelling* og *Lese eller fiske* på Ganesa Forlag.

Benedicte Hambro er ansatt som lærer ved Ringerike folkehøgskole i Hønefoss, Buskerud. Hun jobber også som forteller og kursholder i inn- og utland. Hun er datter av psykolog Cato Hambro og pedagog Wenche Hambro, og barnebarn av tidligere stortingspresident fra Høyre C.J. Hambro.

Hanne Benedicte Hambro har også jobbet som journalist og var på 1980-tallet daglig leder i Landsforeningen for trafikkskadde. På 1990-tallet var Hambro med på å starte Røde Kors sitt arbeid med å opplyse barn og unge om det globale flyktningproblemet gjennom prosjektet "På flukt".

Hambro er gift med journalist og politisk konsulent Arnsten Linstad (Ap).

## Bibliografi
* *Livet er som et banantre og andre fortellinger*, 2009
* *Lese eller fiske?*, 2008 (Med Hilde Eskild)
* *Den aller første natten*, 2007
* *Snikk, snakk, snute*, 2005 (Med Hilde Eskild)
* *Livet er som et banantre og andre fortellinger*, 2004
* *Snikk, snakk, snute*, 2002 (Med Hilde Eskild)

## Referanser
Todd Nicholson

**Todd Nicholson** (født 28. januar 1969 i Ottawa) er en canadisk kjelkehockeyspiller. Han er lam i begge ben etter en trafikkulykke i 1987.

Han begynte med kjelkehockey i 1987, under opptreningen ved Royal Ottawa Rehabilitation Center. Han har deltatt i en rekke VM og paralymiske leker, og har i perioder vært lagkaptein. Ved de paralympiske lekene i 1998 og 2002 ble han også stemt fram til plass på *All-Star*-laget. I 2006 var han også flaggbærer under åpningsseremonien. 

## Meritter
* Paralympiske vinterleker 2010
** 4.-plass

* VM i kjelkehockey 2009
** Bronse

* VM i kjelkehockey 2008
** Gull

* Paralympiske vinterleker 2006
** Gull

* World cup i kjelkehockey 2005
** Sølv

* VM i kjelkehockey 2004
** 4.-plass

* Paralympiske vinterleker 2002
** 4.-plass

* VM i kjelkehockey 2000
** Gull (2-1 over Norge) 

* Paralympiske vinterleker 1998
** Sølv

* Paralympiske vinterleker 1994
** Bronse

## Referanser


## Eksterne lenker
* Profil hos den canadiske paralympiske komité
Kulteranisme

**Kulteranismen** er en stilretning innen spansk lyrikk som oppsto i barokken. Den kaltes også gongorismen etter Luis de Góngora y Argote, som regnes som skaperen av denne stilretningen med sitt verk *Soledades* (1613). Stilen ble sterkt kritisert av tilhengerne til Francisco de Quevedo, som med sin *[[konseptisme]]* på mange måter kan regnes som motpol i samtidig lyrikk. Ett av kjennetegnene ved kulteranismen er en omfattende bruk av metaforer, som kan minne om den en finner i klassisk gresk litteratur, men også om bruken av kjenninger i norrøn skaldediktning. Det snirklete språket avviker imidlertid sterkt fra det som kjennetegner sagastil.


Ordet *kulteranisme* ( på spansk *culteranismo*) er en sammensmeltning av  *culto* ("kultivert") og *luteranismo* ("Lutheranisme"). Betegnelsen, som  først ble brukt av motstanderne, henspiller både på at språket var ”kultivert” i betydningen oppkonstruert og at den oppfattes som et slags litterært kjetteri i forhold  til motstykket: *[[konseptisme]]n* ( på spansk *conceptismo*). Sistnevnte dyrket en humoristisk stil med et enkelt språk fullt av ordspill, mens det av og til virket som om det i kulteranismens tilfelle var om å gjøre å benytte flest mulig ord,  et ornamentalt, prangende vokabular, og et budskap som druknet i et hav av metaforer, hentydninger til klassisk mytologi og en kompleks syntaks, sterkt påvirket av latin og med tallrike inverterte ordstillinger. 

Francisco de Quevedo, opphavsmannen til konseptismen, og Luis de Góngora hadde en feide gående som ikke bare dreide seg om litterære stilretninger, men som også grep inn i deres privatliv.
 
## Et eksempel
Første strofe i første dikt i *Soledades* av Góngora. 

## Kulteranister
Foruten Góngora, kan en blant annet regne disse kastiljanske diktere og forfattere til kulteranismens tilhengere og utøvere: 
Bernardo de Balbuena, Luis Carrillo y Sotomayor, Conde de Villamediana, Sor Juana Inés de la Cruz, Gabriel Bocángel,  Pedro Soto de Rojas, Anastasio Pantaleón de Ribera og Miguel Colodrero de Villalobos. I Aragón fantes det også forfattere som må regnes med, som Juan de Moncayo og Hortensio Félix Paravicino. 

Både England, Italia og Frankrike hadde tilsvarende litterære strømninger i barokken uten at det er fastlagt hvorvidt disse var under direkte innflytelse av de spanske kulteranister.

## Påvirkning på nyere litteratur
I 1927 – i forbindelse med 300-årsdagen for hans død – fikk Góngora en voldsom oppmerksomhet. En lang rekke spanske diktere og forfattere sto fram med en sterk hyllest til ham, og til dels også til hans etterfølgere. Det ble dannet en egen litterær gruppe som kalte seg Generación de 27. Medlemmene mente å se Góngora som en forløper for den franske symbolismen, og tok opp elementer av kulteranismen, fornyet og moderniserte den.

Også hos latinamerikanske forfattere som Pablo Neruda og Jorge Luis Borges merker man påvirkning fra Góngora.

## Referanser
Sandnes friskole

**Sandnes friskole** er en kristen privat skole som ligger på Ganddal.
Den her en klasse på hvert trinn fra 1. til 10.klasse.
Skolen har ca. 150 elever til sammen.

## Referanser


## Eksterne lenker
* 
*
Johnny Frisvoll

**Johnny Frisvoll** (født 27. oktober 1962) er en norsk musiker og trommeslager. Han er nå for tiden mest kjent som trommeslager for Terje Tysland. Han har også samarbeidet med andre av landets artister blant annet Stig Gjendem på albumet My Corner. Han spiller også i bandet Freeway Jam som stort sett spiller coverlåter og legger dem ut på nettet. I 2009 ble han norgeskjent da han reddet Terje Tysland sitt platestudio fra brann i Oppdal.
## Diskografi
### Terje Tysland
* *[[Best i levende live]]* (1990)
* *[[Vik fra mæ!]]* (1992)
* *[[Hurra for mæ]]* (1995)
* *[[Ein runde te']]* (1998)
* *[[Din jævel!]]* (2000)
* *[[Fullar enn fullmånen]]* (1993)
* *[[Ein runde te']]* (1997)
* *[[Din jævel!]]* (2000)
* *[[25 år med gitter og stas]]* (2002)
* *[[Det gode liv]]* (2004)
* *[[Liddeli gla]]* (2009)
* *[[Heile livet og mæ]]* (2011)
* *[[Bare kjærlighet]]* (2015)
;Singler
* *Sammen for Dovrefjell* (1992)
* *Like langflat* (1993)
* *Flyr med alle vindan* (1995 med Øivind Elgenes)
* *En jævel oppi senga* (1997)
* *Dægger'n ka stilig* (2000)
* *Flyg med alle vinda'n* (2002 med Bjarne Brøndbo)
* *Tænke på Rosenborg* (2013)
* *Hææælig* (2013)

### Deltar på
* Frank Aleksandersen: *[[Stille før stormen (Frank Aleksandersen-album)|Stille før stormen]]* (1985)
* Ole Ivars-hyllest: *[[En annen dans]]* (2004)
* Stig Gjendem: *[[My Corner]]* (2009)
Voldslovbrudd

**Voldslovbrudd**, eller **voldskriminalitet**, vil si en voldshandling som er ansett så alvorlig og uønsket av et samfunn at den er ulovlig og straffbar. I dagligtalen er det også disse handlingene som henvises til som vold. En rekke slike handlinger kan imidlertid også betegnes som seksuallovbrudd (f.eks. voldtekt) eller som vinningskriminalitet (f.eks. ran).

På samme måte som voldsbegrepet i seg selv, vil også hvilken vold som anses formelt straffbar variere geografisk og over tid.

## Voldslovbrudd i Norge

### Norsk lov

**Sentrale paragrafer i [[straffeloven av 1902]] om ulike former for vold:**

*Forbrydelser mod Liv, Legeme og Helbred (Kapitel 22):*
*Straffelovens § 228 – legemsfornærmelse
*Straffelovens § 229, § 231 – legemsbeskadigelse
**Straffelovens § 232 – straffeskjerpelse for §§ 228-231 
*Straffelovens § 233 – drap (§ 239 – uaktsomt) 
*Straffelovens § 234 –  fødselsdrap
*Straffelovens § 241 – forbrytelse mot et ufødt barn
*Straffelovens § 242 – sette noen i hjelpeløs tilstand

*Almenfarlige Forbrydelser (Kapitel 14):*
*Straffelovens § 148 – forvoldelse av brann, sprengning, oversvømmelser eller andre ulykker som fører til død eller skade på person.

*Forbrydelser mod den personlige Frihed (Kapitel 21): *
*Straffelovens § 222 – tvang
*Straffelovens § 227 – trusler
*Straffelovens § 223 – frihetsberøvelse

*Seksualforbrytelser (Kapitel 19):*
*Straffelovens § 192 – voldtekt

*Udpresning og Ran (Kapitel 25):*
*Straffelovens § 267 – ran

*Forbrydelser med Hensyn til Familieforhold (Kapitel 20):*
*Straffelovens § 219 – omsorgssvikt/mishandling m.m. i familieforhol

*Forseelser mod person (Kapitel 39):*
*Straffelovens § 390 a – skremmende og plagsom opptreden

*Forseelser mod den offentlige Myndighed (Kapitel 34):*
*Straffelovens § 342, bokstav c – krenkelse av besøksforbud (jf. straffeprosessloven §§ 222 a eller 222 b)

### Statistikk

I offisiell statistikk over kriminalitet er voldlovbruddene definert noe snevrere enn listen over. Voldskriminalitet som samlet gruppe inneholder da følgende lovbruddstyper:

**Drap
**Legemsbeskadigelse
**Legemsfornærmelse
**Trusler
**Tvang/frihetsberøvelse
**Mishandling i familieforhold
**Vold mot offentlig tjenestemann

## Eksterne lenker
* Vold:Jus temaside fra Nasjonalt kunnskapssenter om vold og traumatisk stress (NKVTS)
* "Vold", artikkel av Jon Knut Berg fra *[[Store norske leksikon]]*.
* Vold i nære relasjoner, Justisdepartementets temaside på regjeringen.no.
Vanlig markblomsterflue

**Vanlig markblomsterflue** (***Eupeodes corollae***) er en middelstor flue som tilhører familien blomsterfluene.  Den er blant de vanligste blomsterflueartene i Norge om sommeren. Den finnes over hele landet unntatt på høyfjellet.

## Utseende
En middelsstor (6-10 mm), tettbygd, gul og svart blomsterflue. Kroppsbygningen er ganske bred, særlig hos hannene. Fasettøynene er nakne, antennene korte og mørke. Ansiktet er gult. Hos hunnen er bare ne liten del av pannen (området foran punktøynene) dekket av bestøving og matt. Thorax er blankt svart, med gule hår på sidene. Scutellum er grågult med gule hår. Bakkroppen ganske kort og bred, med tre par store, gule flekker, disse går utover sidekanten og er gjerne sammenvokst i midten hos hannen. Hannens ytre kjønnsorganer er påfallende store (sammenlignet med andre *Eupeodes*-arter). Beina er gule og forholdsvis korte, vingene glassklare.

## Levevis
Larvene lever av bladlus. De voksne fluene kan finnes fra mai til november og besøker mange slags blomster. Dette er en vandrende art som kan foreta lange trekk. Det er usikkert om den kan overleve vinteren i Norge, eller om det hvert år er nye individer som kommer trekkende opp sørfra.

## Utbredelse
Denne vidt utbredte arten finnes over mesteparten av den palearktiske sone. Den finnes også i Sørøst-Asia og i Afrika. I Norge er den svært vanlig i Sør-Norge om sommeren, den finnes også i resten av landet, men er kanskje ikke like vanlig i nord.

## Systematisk inndeling

* **[[Fluer]]** (Brachycera)  
** **[[Muscomorpha]]** 
*** **[[høyerestående fluer]]** [Cyclorrhapha)
**** **[[Aschiza]]**
***** **[[blomsterfluer]]** (Syrphidae)
****** underfamilie Syrphinae
******* gruppe Syrphini
******** slekten markblomsterfluer, *[[Eupeodes]]* 
********* vanlig markblomsterflue, *Eupeodes corollae* (Fabricius, 1794)

## Litteratur
* Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. *Tvåvingar: Blomflugor. Diptera: Syrphidae: Syrphinae.*  Nationalnyckeln till Sveriges flora och fauna. ArtDatabanken, SLU, Uppsala. CF. 408 sider. ISBN 978-91-88506-66-5

## Eksterne lenker
*
Lyshåret lykteblomsterflue

**Lyshåret lykteblomsterflue** (*Leucozona lucorum*) er en middelstor flue som tilhører familien blomsterfluene. Den er en vanlig blomsterflueart i Norge om sommeren. Den finnes over hele landet unntatt på høyfjellet.

## Utseende
En middelsstor (8-10 mm), kontrastrikt farget blomsterflue. Hodet er ganske bredt, fasettøynene nakne. Thorax er matt bestøvet, tett kledt med gule hår, særlig på sidene. Scutellum er gult, også dette tett kledt med gule hår. Bakkroppen er oval, vanligvis gulhvit i den fremre halvdelen og svart i den bakre. Vingene er glassklare med en stor, brun flekk i midten. Mørke fargevarianter forekommer av og til. På fargen kan den minne om artene *[[Eriozona syrphoides]]* og *[[Cheilosia illustrata]]*, men bakkroppen er mye mindre hårete enn hos disse.

## Levevis
Larvene lever av bladlus. Disse fluene finner man særlig i løvskog, helst i fuktige områder. De besøker mange slags blomster, og flyr i april-august.

## Utbredelse
Denne vidt utbredte arten finnes over mesteparten av den palearktiske sone. Den finnes også i Nord-SAmerika. I Norge er den vanlig over hele landet.

## Systematisk inndeling

* **[[Fluer]]** (Brachycera)  
** **[[Muscomorpha]]** 
*** **[[høyerestående fluer]]** [Cyclorrhapha)
**** **[[Aschiza]]**
***** **[[blomsterfluer]]** (Syrphidae)
****** underfamilie Syrphinae
******* gruppe Syrphini
******** slekten lykteblomsterfluer, *[[Leucozona]]* Schiner, 1860 
********* **lyshåret lykteblomsterflue**, *Leucozona lucorum* (Linnaeus, 1758)

## Litteratur
* Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. *Tvåvingar: Blomflugor. Diptera: Syrphidae: Syrphinae.*  Nationalnyckeln till Sveriges flora och fauna. ArtDatabanken, SLU, Uppsala. CF. 408 sider. ISBN 978-91-88506-66-5

## Eksterne lenker
*
Viking Elektro-Group

**Viking Elektro-Group** er en norsk produsent og importør av elektromateriell og telekommunikasjonsutstyr, som antenner, radiolinjesystemer, flyradio, bredbåndsløsninger, kabel og opphengssystemer. Firmaets kunder er teleoperatører, bredbåndsutbyggere, Forsvaret og andre profesjonelle brukergrupper i industri- og offshorevirksomhet i Norden. Firmaet ble etablert i 1935, som et av de mange nye elektro-firmaer som så dagens lys under depresjonen i 1930-årene. Viking Elektro har hovedkontor i Oslo.
  
Gruppen består av to selskaper: Viking Elektro, som leverer elektrisk installasjonsmateriell og El-Tele produkter, og Viking Elektro-Telecom som markedsfører kommunikasjonsutstyr. Viking Elektro er registrert teleutstyrsleverandør, teleinstallatør og radioinstallatør. 

## Historie
Firmaet ble ifølge sin nettside etablert i 1935 og produserte til å begynne med ørevarmere, truger, elektromotorer og sikringsbokser. Viking Elektro har vært leverandør til Telenors infrastruktur i Norge med utstyr fra bl a NEC og Samsung.

## Viking Elektro-Telecom AS
Viking Elektro-Telecom ble ifølge Brønnøysundregisteret stiftet i 1956. Firmaet het fram til år 2000 Viking Elektro AS. Firmaet er privateid. Daglig leder er per 2010 Ole-Juritz Røgeberg, og firmaet har ti ansatte.

## Viking Elektro AS
Det nye Viking Elektro AS ble ifølge Proff.no stiftet i 2000, og er et heleid datterselskap av Viking Elektro-Telecom.

## Referanser
Geir Harald Johannessen

**Geir Harald Johannessen** (1943–2019) var en norsk teolog og forfatter. 

Johannessen var prest i Åmli, Åsnes, Greåker og Rolvsøy. Han skrev andakts- og populærteologiske bøker samt to juniorbokserier (K-gjengen og Plankeligaen). Første bok i serien K-gjengen kom i 1997. Første bok i serien Plankeligaen kom i 2005, og den åttende boken kom i november 2009. Fjerde bok i serien kom ut i mars 2010.

## Bibliografi
* 1993 &ndash; Se opp
* 1995 &ndash; Vær trygg
* 1995 &ndash; Det som nå er ISBN 82-543-0709-1
* 1995 &ndash; Vekkelse eller villfarelse? ISBN 82-520-5485-4 (2. utg.)
* 1997 &ndash; Lev vel
* 1999 &ndash; Ta imot
* 1999 &ndash; Borg i bønn – Bønnebok for Borg Bispedømme (redaktør og delforfatter)
* 1999 &ndash; Englene danser på tangentene – biografi om Egil Hovland ISBN 82-520-3249-4
* 2000 &ndash; Gresvik kirke 1925-2000 ISBN 82-90658-85-0
* 2001 &ndash; Fotspor på sjøen ISBN 82-520-3463-2
* 2003 &ndash; Barnet – en gave ISBN 82-520-4598-7
* 2004 &ndash; Bare det beste ISBN 82-520-4735-1
* 2005 &ndash; Englenes byer ISBN 82-520-4715-7
* 2006 &ndash; Varig glede ISBN 82-520-4920-6
* 2011 &ndash; Kråkerøy kirke 1911-2011 – en livsfrisk 100-åring

### Plankeligaen
* 2005 &ndash; Plankeligaen og Californiasporet ISBN 82-520-4825-0
* 2006 &ndash; Plankeligaen og den romerske gåten ISBN 82-520-4904-4
* 2007 &ndash; Plankeligaen og codexmysteriet ISBN 978-82-520-4992-3
* 2010 &ndash; Plankeligaen og narkobaronen ISBN 978-82-520-0056-6

### K-gjengen
* 1997 &ndash; K-gjengen og Ørnemorderne ISBN 82-531-5333-3
** Utgitt på dansk 2005 som K-klubben og Ørnemorderne ISBN 87-564-5820-7 hft
* 1998 &ndash; K-gjengen og Demningsmysteriet ISBN 82-531-5339-6 (ugyldig ISBN)
* 1999 &ndash; K-gjengen og Skorpionringen ISBN 82-531-5343-0
* 2000 &ndash; K-gjengen og Mysteriet i Kjendisbukta ISBN 82-531-5348-1
* 2001 &ndash; K-gjengen og De onde symbolene ISBN 82-531-5362-7
* 2002 &ndash; K-gjengen og Dyremassakrene ISBN 82-531-5368-6
* 2003 &ndash; K-gjengen og Bombemannen ISBN 82-531-5372-4
* 2009 &ndash; K-gjengen og naturmordet ISBN 978-82-531-4605-8

## Referanser


## Eksterne lenker
* Hjemmeside
Plankeligaen

**Plankeligaen** er en spenningsserie med norsk barne- og ungdomsbok for aldersgruppen 10-14 år som er skrevet Geir Harald Johannessen. Bøkene er utgitt på Lunde forlag.

Serien består av følgende bøker:
# *Plankeligaen og Californiasporet* (2005)
# *Plankeligaen og den romerske gåten* (2006)
# *Plankeligaen og codexmysteriet* (2007)
Gråstripet skogblomsterflue

**Gråstripet skogsblomsterflue** (*Dasysyrphus albostriatus*) er en middelstor flue som tilhører familien blomsterfluene.  Den er en vanlig blomsterflueart i Norge om sommeren. Den finnes i Sør-Norge og i Troms og Finnmark.

## Utseende
En middelsstor (8-10 mm), gul og svart blomsterflue. Den kan kjennes fra lignende arter på at thorax er blankt svart med to grå, matte lengdestriper i den fremre delen. Scutellum er gult. Bakkroppen er svart med tre par gule skråflekker som kan være sammenvokst i midten og danne en omvendt V. Vingene er glassklare med svart vingemerke.

## Levevis
Larvene lever av bladlus. Disse fluene finner man særlig i løvskog, men også i åpne områder. De besøker mange slags blomster, og flyr i april-september.

## Utbredelse
Denne vidt utbredte arten finnes over mesteparten av den palearktiske sone. I Norge er den vanlig i Sør-Norge, og finnes også i Troms og Finnmark, men den synes å mangle i Nordland.

## Systematisk inndeling

* **[[Fluer]]** (Brachycera)  
** **[[Muscomorpha]]** 
*** **[[høyerestående fluer]]** [Cyclorrhapha)
**** **[[Aschiza]]**
***** **[[blomsterfluer]]** (Syrphidae)
****** underfamilie Syrphinae
******* gruppe Syrphini
******** slekten skogblomsterfluer, *[[Dasysyrphus]]* Enderlein, 1938 
********* gråstripet skogblomsterflue, *Dasysyrphus albostriatus* (Fallén, 1817)

## Litteratur
* Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. *Tvåvingar: Blomflugor. Diptera: Syrphidae: Syrphinae.*  Nationalnyckeln till Sveriges flora och fauna. ArtDatabanken, SLU, Uppsala. CF. 408 sider. ISBN 978-91-88506-66-5

## Eksterne lenker
*
IdaLou Larsen

**Ida Louise Larsen** (født 19. mai 1935 i Cannes, Frankrike), kjent som **IdaLou Larsen**, er en norsk journalist som særlig har arbeidet innenfor kulturområdet. Hun har arbeidet for flere forlag, vært adjunkt, journalist og redaktør. Larsen arbeidet som journalist i *[[Sirene (magasin)|Sirene]]* mellom 1974 og 1983, kulturredaktør i *[[Ny Tid]]* mellom 1984 og 1986, deretter var hun kulturredaktør i *[[Nationen]]* fram til pensjonsalder. Senere har hun blant annet vært teateranmelder i *[[Klassekampen]]*.

Larsen har oversatt et tjuetalls bøker.

Hun fikk i 1990 Norsk Amatørteaterråds jubileumspris, Norsk kulturråds pris for kulturjournalistikk i 1993, Den norske Forleggerforenings jubileumsstipend 1995 og Norsk Bibliotekforenings pris i 1996. IdaLou Larsen mottok Dalgards kritikarpris i 2012. Hun ble i 2012 tildelt Heddas Ærespris «for sitt kritiske engasjement, sin ustoppelige skrivetrang, sitt arbeid med Heddajuryen».

## Referanser


## Eksterne lenker
* IdaLou Larsens nettsted
Kølleflekket skogblomsterflue

**Kølleflekket skogsblomsterflue** (*Dasysyrphus friuliensis*) er en middelstor flue som tilhører familien blomsterfluene. Den er en vanlig blomsterflueart i Norge om sommeren. Den finnes over hele landet.

## Utseende
En middelsstor (9-11 mm), gul og svart blomsterflue. Ansiktet er gult med en bred, svart midtstripe. Antennene er korte og mørke, pannen svart. Fasettøynene er fint og utydelig hårkledte. Thorax er svart, ikke særlig blank, med mørke, oppstående hår. Scutellum er grågult. Bakkroppen er langt oval, matt svart med tre par kølleformede, lysgule flekker som går ut til sidekanten. Beina er slanke, mørkt brungule, den indre delen av baklårene mørk. Vingene  er glassklare med svart vingemerke.

## Levevis
Larvene lever av bladlus på bartrær, trolig mest arter i slekten *[[Cinara]]*. Disse fluene finner man særlig på enger i nærheten av barskog. De besøker mange slags blomster, og flyr i mai-august.

## Utbredelse
Denne vidt utbredte arten finnes over mesteparten av den palearktiske sone. I Norge er den trolig vanlig over hele landet. Artens utbredelse er litt usikker da den tidligere har blitt forvekslet med andre, lignende arter.

## Systematisk inndeling

* **[[Fluer]]** (Brachycera)  
** **[[Muscomorpha]]** 
*** **[[høyerestående fluer]]** [Cyclorrhapha)
**** **[[Aschiza]]**
***** **[[blomsterfluer]]** (Syrphidae)
****** underfamilie Syrphinae
******* gruppe Syrphini
******** slekten skogblomsterfluer, *[[Dasysyrphus]]* Enderlein, 1938 
********* kølleflekket skogblomsterflue, *Dasysyrphus friuliensis* (van der Goot, 1960)

## Litteratur
* Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. *Tvåvingar: Blomflugor. Diptera: Syrphidae: Syrphinae.*  Nationalnyckeln till Sveriges flora och fauna. ArtDatabanken, SLU, Uppsala. CF. 408 sider. ISBN 978-91-88506-66-5

## Eksterne lenker
* 
* Bilde av ''D. friuliensis'', hunn
Espen Kristiansen

**Espen Kristiansen** (født 20. mai 1983) er en norsk tidligere ishockeyspiller som spilte for Storhamar Dragons. Han er sønn av den tidligere Storhamarspilleren Per Arne Kristiansen.

Kristiansen gikk gradene i Storhamar, og ble tatt opp på A-laget etterhvert. Han fikk nesten ingen spilletid på førstelaget på grunn av skader og sykdom, og valgte derfor å prøve seg i Gjøvik Hockey. Etter en stund der fortsatte han karrieren sin i Kongsvinger Knights.

I Kongsvinger spilte han såpass bra at Comet Halden valgte å hente ham, og med det fikk han en ny sjanse på eliteserienivå.
Han sa imidlertid opp kontrakten sin bare etter noen få måneder, og valgte å returnere til Hamar og Storhamar Dragons igjen. Da han kom tilbake fikk han spille en del i eliteserien fordi en del spillere var skadet, og her skåret han sitt første A-lagsmål noensinne. Etter denne sesongen ble det litt andrelagsspill, men hjerteproblemer satte dessverre en stopper for karrieren hans.

## Referanser


## Eksterne lenker
* 
*
Hybris

**Hybris** er et etisk uttrykk med sine røtter i gresk mytologi for det at et menneske i overmot eller hovmod går ut over de grensene som gudene har satt for menneskelige handlinger. I moderne dagligtale brukes uttrykket gjerne i noe forskjellige, skjønt beslektede, betydninger, som *overdreven tross*, *[[hovmod]]*, *overmot*, *storhetsvanvidd*, *brutalitet*, *uforskammethet*. I moderne anvendelse er betydningen av hybris gitt ved ordspråket «Hovmod står for fall».

## Etymologi
Hybris fra gresk ὕβρις i betydningen «innbilskhet mot gudene»; det første ledet er antagelig urindoeuropeiske **ud-*, «opp», «ut», men betydningen av andre ledd er omdiskutert. Det begynte opptre i vestlige språk etter Friedrich Nietzsches skrifter ble kjent i oversettelser. Ordet hybrid er antagelig beslektet.

## Overmot
Hybris henviser til ekstrem stolthet eller selvtillit, som å sammenligne seg med gudene selv, og i antikkens Hellas betydde det at man ble straffet. Det innebærer gjerne tap av kontakt med virkeligheten, særlig når person som preges av hybris eller hovmod er i en maktposisjon.

Hybris er et ofte forekommende tema i gamle greske myter, epos, og tragedier i ulike former og situasjoner. Et menneskes er forblindet av overmot, glemmer naturlig menneskegitte begrensninger, og blir straffet gjennom gudenes direkte inngripen med nemesis. Det er karakteristisk at den skyldige alltid har forårsaket en ulykke når det blindt har overskredet grensen for tillatelig oppførsel, og som konsekvens ubevisst går sin egen undergang i møte. Måten å overkomme hybris er å forstå hva man har gjort feil, kjenne respekt, frykt og medlidenhet i møtet med gudene, og slik rense sin sjel ved *[[katarsis]]* (renselse).

I Aiskhylos' tragedien *Agamemnon* forledes helten til å gå på en æresløper som legges ut for ham etter hjemkomsten fra Troja. Det sies at han har fortjent det etter sin bedrifter, men krenker da den uskrevne lov og straffes for det. I den kristne ydmykelsetanke ligger noe av den samme forestilling: den som forsøker å være mer enn menneske begår en «englesynd» (*péché angélisme* etter Blaise Pascal) Man kan argumentere for at Henrik Ibsens *[[Brand]]* gjør seg skyld i denne synd.

I gresk mytologi var det også en egen gudinne med Hybris som navn, nevnt av blant andre Hesiod. Hennes romerske tilsvarighet var Petulantia.

Utvalgte skikkelser i gresk mytologi som ble utsatt for hybris:

* Agamemnon
* Arakhne
* Bellerofon
* Kassiopeia
* Efialtes
* Herakles
* Ikaros
* Jason
* Kassandra
* Khione
* Krøsus
* Narkissos
* Odyssevs
* Orestes
* Prometheus
* Sisyfos

## Se også
* Dunning-Kruger-effekten
* Hovmod
* Megalomani
* Narsissisme

## Fotnoter

## Referanser


## Eksterne lenker
*
Bolsa Mexicana de Valores

**Bolsa Mexicana de Valores** (BMV) er Mexicos børs. Det har sitt hovedkvarter på Paseo de la Reforma i det sentrale Mexico by. Det er den nest største børsen i Latin-Amerika etter Brasils BM&F Bovespa. Den totale verdien av den meksikanske børsen er anslått å være over USD 600 milliarder.

## Referanser

## Eksterne lenker
*
Warrant

**Warrant** er et amerikansk glam metal-band fra Hollywood California.

Bandet ble startet i Los Angeles av gitarist Erik Turner i juli 1984. De hadde suksess på slutten av 1980-tallet og begynnelsen av 1990-tallet med to musikkalbum som solgte til platinaplate.

Singelen *Heaven* fra debutalbumet *Dirty Rotten Filthy Stinking Rich* solgte til en 2.-plass på Billboard Top 200

## Diskografi
*1989: *Dirty Rotten Filthy Stinking Rich* (2x platinaplate)
*1990: *Cherry Pie* (2x platinaplate)
*1992: *Dog Eat Dog* (gullplate)
*1995: *Ultraphobic* 
*1996: *Belly to Belly*
*1996: *The Best of Warrant* (samlealbum)
*1996: *Rocking Tall* (samlealbum)
*1997: *Warrant Live 86-97* (konsertalbum)
*1999: *Greatest & Latest* (samlealbum) 
*2001: *Under the Influence* 
*2004: *Then and Now* (samlealbum)
*2006: *Born Again* 

## Medlemmer
;Nåværende
* Robert Mason – vokal (2008–idag)
* Joey Allen – gitar (1987–1994, 2004–idag)
* Erik Turner – gitar (1984–idag)
* Jerry Dixon – bassgitar (1984–idag)
* Steven Sweet – trommer (1986–1994, 2004–idag)

;Tidligere
* Jani Lane – vokal (1986–2004, 2008)
* Jaime St. James – vokal  (2004–2007)
* Rick Steier – gitars (1995–2000)
* James Kottak – trommer (1995–1996)
* David White – keyboard (1995–1996)
* Bobby Borg – trommer (1996–1998)
* Adam Shore – vokal  (1984–1986)
* Danny Wagner – keyboard (1997–1999), trommer (1999–2000)
* Mike Fasano – trommer (2000–2004)
* Billy Morris – gitar (2000–2004)
* Mike Morris – keyboard (2000–2004)
* Max Asher – trommer (1984–1986)

## Eksterne lenker
* 
* 
* 
*
Abdullah Laghmani

**Abdullah Laghmani** (født på 1960-tallet, død 2. september 2009) var stedfortredende sjef for det nasjonale direktoratet for sikkerhet i Afghanistan.

Laghmani tjenestegjorde som etterretningsoffiser i Nordalliansen under Taliban-regimet. Etter den amerikanske invasjonen av Afghanistan i 2001 tjente han etterretningssjef i Kandahar-provinsen før han ble utnevnt til visekonsernsjef. Under sin tjeneste han skal ha vært ansvarlig for å knytte pakistanske terrorister til bombingen av den indiske ambassaden som ligger i Kabul.

Han ble drept i et selvmordsbombeangrep i Mehtar Lam som ble stelt i stand av Taliban.

## Referanser
Harakat-i Inqilab-i Islami

**Harakat-i Inqilab-i Islami** også kjent som **Islamic and National Revolution Movement of Afghanistan** var en tradisjonalistisk mujahedin-gruppering fra Afghanistan. 

Grunnleggeren av organisasjonen heter Mohammad Nabi Mohammadi. Gruppen slåss mot de sovjetiske styrkene under den sovjetiske okkupasjonen av Afghanistan på 1970 og 1980-tallet. De  holdt hovedsakelig til i de sørlige provinsene Kandahar, Helmand og Wardak. 

I løpet av 1990-tallet valgte de fleste av medlemmene i Harakat å hoppe av til fordel for Taliban og deres åndelige leder Mohammed Omar som betalte sine medlemmer bedre enn de gjorde i Harakat.

Bevegelsen ble også svekket ved opprettelsen av andre terrorgrupperinger som tok over områdene deres og gjorde det til deres egne.
Tehreek-e-Taliban Pakistan

**Tehreek-e-Taliban Pakistan** (TTP), i dagligtale kjent som **pakistansk Taliban**, er en av de viktigste militante paraplyorganisasjonene for Taliban i Pakistan. De ligger først og fremst i konflikt med den sentrale myndighetene i Pakistan, men de står heller ikke på god fot med myndighetene i nabolandet Afghanistan.

Gruppen har sverget evig troskap til både Taliban-lederen Mullah Omar og Osama bin Laden. Blant gruppens uttalte mål er motstand mot den pakistanske hæren, håndhevelse av sharia-lovverket og å kaste USA og NATO-styrkene ut av Afghanistan for godt. 

TTP ble grunnlagt i 2002 da det pakistanske militæret gjennomførte streiftog i stammeområdene der de holdt til for å bekjempe utenlandske militante som kom over grensen fra Afghanistan. Mens de pakistanske militære hovedsakelig konsentrerte seg om den afghanske organisasjonen Taliban kunne mindre islamske grupperinger koordinere tett uten å risikere så mye.

Den 25. august 2008 ble  grupperingen bannlyst av de pakistanske myndighetene og de frøs gruppens bankkontoer og eiendeler og de utlyste dusører på noen av de mest fremtredende lederne av TTP.

16. desember 2014 skal syv bevæpnede medlemmer av organisasjonen ha stått bak skoleangrepet i Peshawar der 141 mennesker døde, av disse var 132 barn i alderen 8 til 18 år, og de andre ansatte på skolen. 

## Referanser
Quetta Shura

**Quetta Shura** er en militant organisasjon som man regner med består av toppledelsen i Taliban. Den er opprinnelig basert i Quetta i Balutsjistan-provinsen i Pakistan. 

Organisasjonen ble dannet etter at den USA-ledede koalisjonsstyrken angrep Taliban i Afghanistan i november 2001. Amerikanske myndigheter mener at Quetta Shura får støtte fra deler av Pakistans etterretningstjeneste.
Jemaah Islamiyah

**Jemaah Islamiyah** (forkortet til JI) er en militant islamsk organisasjon fra Sør-Asia som er dedikert til etablering av et Daulah Islamiyah (en islamsk stat) i Sørøst-Asia som er planlagt å omfatte landene Indonesia, Malaysia, den sørlige delen av Filippinene, Singapore og Brunei. JI ble lagt til på FN sin liste over terrororganisasjoner som er blitt knyttet til Al-Qaida og/eller Taliban den 25. oktober 2002.

Organisasjonen har sine røtter i en radikal bevegelse som ble grunnlagt i Indonesia i 1940 men JI ble formelt stiftet 1. januar 1993 av Abu Bakar Bashir og Abdullah Sungkar som mest sannsynlig gjemmer seg i Malaysia på grunn av frykt for å bli arrestert. Jemaah Islamiah er kjent for å ha drept hundrevis av sivile i bilbombe-angrepene på Bali den 12. oktober 2002. 

De fleste av de mest prominente skikkelsene i Jemaah Islamiah som Abu Dujana og Azahari Husin er enten blitt tatt til fange eller drept, hovedsakelig av indonesiske anti-terrorist styrker.

## Eksterne lenker
* Jemaah Islamiah in South East Asia: Damaged but Still Dangerous - International Crisis Group fra 26. august 2003
* Jemaah Islamiyah’s Publishing Industry - International Crisis Group datert 28. februar 2008
* Constructing” the Jemaah Islamiyah Terrorist: A Preliminary Inquiry (PDF) – Institute of Defence and Strategic Studies, Singapore, report dated October 2004
* Funding Terrorism in Southeast Asia: The Financial Network of Al Qaeda and Jemaah Islamiyah (PDF) – National Bureau of Asian Research report dated December 2003
* cfrterrorism.org page on Jemaah Islamiah
* "Jemaah Islamiah still a threat" – *[[BBC News]]* article dated August 15, 2003
* Jemaah Islamiyah Shown to Have Significant Ties to al Qaeda
* Learning by Doing:Al Qaeda's Allies in Southeast Asia
* Combating JI in Indonesia
* Terrorism Perpetrated and Terrorists Apprehended
* Council on Foreign Relations Backgrounder: Jemaah Islamiyah
*
Catalonia rundt 2010

**Catalonia rundt 2010** var den 90. utgaven av Catalonia rundt, og foregikk fra 22. mars til 29. mars 2010 i Catalonia  i Spania.

## Lag
Fire kontinentallag stilte til start i tillegg til de atten ProTour-lagene. Hvert lag kunne stille med åtte ryttere, men Lampre-Farnese Vini, Team HTC-Columbia, og Milram sendte bare syv ryttere, mens Team Sky kun sendte seks ryttere.

*  AG2R - La Mondiale
*  Française des Jeux
*  Quick Step
*  Katjusja
*  Andalucía-Cajasur
*  Astana
*  Garmin-Transitions
*  Rabobank
*  Team Milram
*  Cervélo TestTeam
*  Caisse d'Epargne
*  Lampre-Farnese Vini
*  Team Sky 
*  Team RadioShack
*  Cofidis
*  Euskaltel-Euskadi
*  Liquigas-Doimo
*  Team HTC-Columbia 
*  Team Saxo Bank
*  Xacobeo-Galicia
*  Footon-Servetto-Fuji
*  Omega Pharma-Lotto
Komplett startliste fra cyclingfever.com

## Etapper
### 1. etappe

### 2. etappe

### 3. etappe

### 4. etappe

### 5. etappe

### 6. etappe

### 7. etappe

## Resultater
### Sammenlagt

### Poengkonkurransen

### Klatrekonkurransen

### Lagkonkurransen

## Eksterne lenker
* Rittets hjemmeside (spansk)
Andreas Andresen

**Andreas Andresen** (født 31. januar 1856 i Aurskog, død 13. februar 1936) var en norsk typograf og politiker (V). Andresen startet som typografilærling i 1873 og var ansatt i Steenske trykkeri. Han sluttet som typograf i 1894 og drev egen forretning i Kristiania frem til 1911.

Andresen var stortingsrepresentant i periodene 1895–1897 og 1898–1900. Han var valgt inn i valgkretsen Kristiania, Hønefoss og Kongsvinger.

## Referanser


## Kilder
*  

## Eksterne lenker
*
Camilla Schreiner

**Camilla Schreiner** (født 12. desember 1965) er dr. scient. og forsker. Hun er avdelingsdirektør for Avdeling for klima- og polarforskning i Norges forskningsråd

Schreiner ble cand.scient. i geofysikk i 1996, og tok doktorgrad i naturfagsdidaktikk i 2006 innenfor det internasjonale forskningsprosjektet ROSE *The Relevance of Science Education*, ledet av Svein Sjøberg.  Hun har særlig forsket på om ungdoms identitetsfølelse kan forklare (den manglende) rekrutteringen til realfagene i skolen. Hun har på bakgrunn fra modeller fra sosiologien og empiri fra ROSE-undersøkelsen tatt til orde for at det er mer hensiktsmessig å endre real- og teknologifagenes omdømme, enn å forsøke å endre ungdoms valg i retning av fag som de oppfatter å være i strid med sin identitet.

Hun var tidligere forsker ved Nasjonalt senter for naturfag i opplæringa ved Universitetet i Oslo. Fra 2008 er hun ansatt ved Norges forskningsråd, og ble i 2012 avdelingsdirektør. 

## Litteratur
* 
* 

## Referanser
Ken Rudin

**Ken Rudin** er en amerikansk journalist. Han er politisk redaktør for radiokanalaen National Public Radio i USA, og er involvert i flere nyhetsprogram om politikk på kanalen. Rudin er også programleder for den ukentlige podcasten *It's All Politics*, et segment kalt The Political Junkie på NPR-programmet Talk of the Nation og han skriver en spalte under det samme navnet for npr.org.  På 1960-tallet begynte Rudin å samle på valgkampbuttons. Nå har han en samling på over 70 000 stykker.

## Barndom
Rudin ble født i The Bronx, hvor han gikk på Public School 64, Junior High School 82 og William Howard Taft High School.  Etter high school flyttet han til Fort Lee, New Jersey. Han studerte ved Pace University.

## Hillary Clinton-kommentar
Under primærvalget til presidentvalget i 2008 ble Rudin kritisert fordi han sammenlignet senator Hillary Clinton med Glenn Closes karakter Alex Forrest i filmen *[[Farlig begjær]]* under CNN-programmet *[[Sunday Morning]]*. Han sa om Clinton at hun som Glenn Closes karakter «ville fortsette komme tilbake, og de kommer ikke til å stoppe henne» («she’s going to keep coming back, and they’re not going to stop her»). Rudin unnskyldte seg senere.

## Referanser


## Eksterne lenker
* It's All Politics - Ken Rudins ukentlige podcast med Ron Elving.
* The Political Junkie – Ken Rudins politiske blog på NPRs nettsider
* Intern Edition – NPRs interne nettside.
Det koptiske alfabetet

**Det koptiske alfabetet** brukes til å skrive koptisk og er hovedsakelig basert på det greske alfabetet, men med noen tilleggsbokstaver. 

I likhet med gresk inneholder alfabetet tegn både for vokaler og konsonanter. De fleste av bokstavene er hentet fra gresk, men de ekstra bokstavene er basert på egyptiske hieroglyfer. 

Som på gresk skriver man fra venstre mot høyre, hvilket er forskjellig fra hebraisk og arabisk. 

Det koptiske alfabetet brukes den dag i dag innen den koptiske ortodokse kirke og den koptiske katolske kirke.
Kort gressblomsterflue

**Kort gressblomsterflue** (*Melanostoma mellinum*) er en liten, slank flue som tilhører familien blomsterfluene.  Den er vanlig over hele Norge.

## Utseende
En liten (5-7 mm), spinkel, gul og svart blomsterflue. Den kjennes fra den nærtstående *[[Melanostoma scalare]]* på at kroppen er bredere og kortere, fra artene i slekten *[[Platycheirus]]* på at frambeina ikke er fortykkede. Kroppen er helt svart bortsett fra tre par gule flekker på bakkroppen (gjerne med et lite, fjerde par hos hunnen). Vingene er klare med knapt synlig vingemerke.

## Levevis
Larvene lever av bladlus. De voksne fluene finnes særlig mellom gress på enger, der de besøker mange slags blomster. Flygetiden varer fra mai til oktober.

## Utbredelse
Denne vidt utbredte arten finnes over mye av den palearktiske sone og også i det nordlige Nord-Amerika. I Norge finnes den over hele landet, og er ofte ganske tallrik.

## Systematisk inndeling

* **[[Fluer]]** (Brachycera)  
** **[[Muscomorpha]]** 
*** **[[høyerestående fluer]]** [Cyclorrhapha)
**** **[[Aschiza]]**
***** **[[blomsterfluer]]** (Syrphidae)
****** underfamilie Syrphinae
******* gruppe Melanostomini
******** slekten gressblomsterfluer, *[[Melanostoma]]* Schiner, 1860
********* kort gressblomsterflue, *Melanostoma mellinum* (Linnaeus, 1758)

## Litteratur
* Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. *Tvåvingar: Blomflugor. Diptera: Syrphidae: Syrphinae.*  Nationalnyckeln till Sveriges flora och fauna. ArtDatabanken, SLU, Uppsala. CF. 408 sider. ISBN 978-91-88506-66-5
* Thompson, F.C. og Rotheray, G. 1998. Family Syrphidae. I: Papp, L. og Darvas, B. (red): *Contributions to a Manual of Palaearctic Diptera.* 3: 81-139. Science Herald, Budapest.
## Eksterne lenker
*
VM i curling for kvinner 2008

**Verdensmesterskapet i curling 2008 for kvinner** var det 30. VM i curling for kvinner gjennom tidene. Mesterskapet ble arrangeret av World Curling Federation, og arrangert i Greater Vernon Multiplex i Vernon, Britisk Columbia, Canada i perioden 22. – 30. mars 2008.

De tolv deltakelagene spilte først alle-mot-alle (round robin), som ga elleve kamper til hvert lag. De fire beste lagene etter round robin-kampene – Kina, Canada, Sveits og Japan – gikk videre til sluttspillet om medaljer, som ble avgjort som et Page playoff.

Verdensmesterskapet ble for andre gang på rad (og 15. gang i alt) vunnet av Canada, som i finalen vant 7-4 over overraskelsen Kina. Bronsemedaljene ble vunnet av Sveits, som i Bronsekampen slo Japan 9-7. Turneringen ble en stor fremgang for de asiatiske lagene. Kinas sølvmedalje var det beste resultat noensinne av et lag fra Asia, og Japans fjerdeplass var en tangering av det hittil beste asiatiske resultatet (Japan ble også nr. 4 ved VM 1997), og kun et nærmest mirakuløst canadisk comeback i semifinalen mot Japan hindret en rent asiatisk finale.

Danmark, som for tredje VM på rad ble representert av et lag fra Tårnby Curling Club under ledelse av Angelina Jensen, endte i grunnspillet på en delt fjerdeplass. I tie-breaken mod Japan måtte laget imidlertid se seg slått med 7-3, og endte dermed på en femteplass.

Mesterskapet gjaldt også som den andre av tre kvalifiseringsturneringer til de olympiske vinterleker 2010 i Vancouver, og resultatet gjorde at tre lag kvalifiserte seg til den olympiske curlingturneringen: Danmark, Kina og Sveits. Ut over dette var Canada som vertsland allerede sikret en plass ved vinter-OL i Vancouver.

## Lag og deltakere
Mesterskapet hadde deltakelse av tolv lag, åtte fra Europa, to fra stillehavsregionen (Øst-Asia og Oseania) og to fra Amerika.
*Fra Europa var de syv beste lageme fra EM 2007 direkte kvalifiserte. Den siste plassen gikk til Tsjekkia, som endte som nr. 8 ved EM, men slo vinneren av B-EM, England, i to ekstra kvalifiseringskamper.
*Fra stillehavsregionen deltok Kina og Japan, som kvalifiserte seg ved å greie de to første plassene i Stillehavsmesterskapet i 2007.
*Fra Amerika deltok vertslandet Canada og USA.

:
:
:

## Resultater
### Round Robin
#### Dag 1, lørdag 22. mars

#### Dag 2, søndag 23. mars

#### Dag 3, mandag 24. mars

#### Dag 4, tirsdag 25. mars

#### Dag 5, onsdag 26. mars

#### Dag 6, torsdag 27. mars

#### Tiebreaker, fredag 28. mars

#### Plasseringer

### Sluttspil

## Eksterne lenker
* VM i curling 2008 (offisiell hjemmeside) 
* World Curling Federation (offisiell hjemmeside) 
* WCF Results & Records - World Women's Curling Championship 2008 (offisiell hjemmeside)